แรงขายหุ้น “อิเล็ก-พลังงาน” กด SET ปิดลบ 1 จุด จับตาสัปดาห์หน้า “ไซด์เวย์”
SET ปิดลบ 1 จุด รับแรงขายหุ้นอิเล็ก-พลังงาน ส่วนสัปดาห์หน้าคาดแกว่งไซด์เวย์ไร้ปัจจัยใหม่ พร้อมให้แนวต้าน 1,630-1,635 จุด แนวรับ 1,610-1,615 จุด
SET ปิดลบ 1 จุด รับแรงขายหุ้นอิเล็ก-พลังงาน ส่วนสัปดาห์หน้าคาดแกว่งไซด์เวย์ไร้ปัจจัยใหม่ พร้อมให้แนวต้าน 1,630-1,635 จุด แนวรับ 1,610-1,615 จุด
16 ธ.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้แกว่งตัวลง ตามทิศทางตลาดหุ้นอื่นในภูมิภาคเอเชียส่วนใหญ่ ตอบรับความกังวลการเกิดภาวะเศรษฐกิจถดถอยในสหรัฐฯ อีกทั้งการใช้นโยบายการเงินที่เข้มงวดขึ้นทั้งธนาคารกลางสหรัฐฯ (เฟด) และธนาคารกลางยุโรป (ECB) ที่ยังเดินหน้าขึ้นดอกเบี้ยกดดันตลาดหุ้น
อย่างไรก็ตาม แรงซื้อกลุ่มหุ้นท่องเที่ยวตอบรับโอกาสการเปิดประเทศของจีน โดยเฉพาะกลุ่มเดินทาง เช่น AOT, BEM รวมถึงหุ้นใหญ่บางตัวที่มีปัจจัยเฉพาะตัว อย่าง CPF ที่มีการซื้อหุ้นคืน ช่วยหนุนภาพรวมดัชนีให้ลดช่วงลบลง
สำหรับแนวโน้มตลาดหุ้นไทยในสัปดาห์หน้าคาดว่าแกว่งไซด์เวย์ ยังไม่มีปัจจัยสำคัญที่จะประกาศออกมา และเข้าใกล้เทศกาลวันหยุด ทำให้นักลงทุนเริ่มชะลอการลงทุนไปบางส่วน โดยให้แนวต้าน 1,630-1,635 จุด และแนวรับ 1,610-1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,433.92 ล้านบาท ปิดที่ 686.00 บาท ลดลง 26.00 บาท
PTT มูลค่าการซื้อขาย 2,341.32 ล้านบาท ปิดที่ 31.25 บาท ลดลง 0.25 บาท
CPF มูลค่าการซื้อขาย 2,300.20 ล้านบาท ปิดที่ 24.40 บาท เพิ่มขึ้น 0.50 บาท
PTTEP มูลค่าการซื้อขาย 2,268.65 ล้านบาท ปิดที่ 172.50 บาท ลดลง 0.50 บาท
AOT มูลค่าการซื้อขาย 1,803.44 ล้านบาท ปิดที่ 73.50 บาท เพิ่มขึ้น 0.25 บาท